২৫তম মেরিল-প্রথম আলো পুরস্কার
২৫তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চবিংশ আয়োজন। ২০২৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২৪ সালের ২৪শে মে ঢাকার ইউনাইটেড কনভেনশন সেন্টারের ‘দ্য গ্রেস’ মিলনায়তনে আয়োজিত এক অনুষ্ঠানের মধ্য দিয়ে এই পুরস্কার বিতরণ করা হয়। অনুষ্ঠানটি সঞ্চালনা করেন হানিফ সংকেত।